text: Eks-minister i samråd
  15 april 2013 kl. 11.17
  En tidligere minister fik mandag lov til at spille rolle som minister i samråd. Det skete ved en Politik-dag på Vejen Gymnasium- og HF.
  Eva Kjer Hansen besøgte gymnasiet og holdt et foredrag for 300 elever, som samfundsfag på højniveau. Foredraget var optakt til 2 g'ernes Politikdag.
  Eva Kjer Hansen er formand for Folketingets Europaudvalg. Hun taler om, hvad udvalget laver og svarer på spørgsmål.
  Efter frokost spiller hun en minister, der er indkaldt til samråd i Europa-udvalget.
  Eleverne, som er delt på forskellige partier, stiller spørgsmål til ministeren. Og efter en halv times samråd, kårer Eva Kjer Hansen de bedste spørgsmål til ministeren.
  
  Kampen om Christiansborg
  Politikdagen har fået titlen "Kampen om Christiansborg". Eleverne vil være inddelt i forskellige politiske partier, der skal kæmpe om at overbevise vælgerne.
  Formålet med dagen er at give eleverne en større forståelse for politik og demokrati - og at udfordre deres interesse for samfundet som helhed.
  